b'\n_START_ARTICLE_\nAsiatech\n_START_PARAGRAPH_\nAsiatech var et selskap som kj\xc3\xb8pte eiendelene til Peugeots Formel 1-motorprogram ved slutten av 2000-sesongen og leverte Peugeot-baserte motorer i to \xc3\xa5r.\n_START_SECTION_\nHistorie\n_START_PARAGRAPH_\nI 2001 leverte Asiatech sine V10-motorer gratis til Formel 1-teamet Arrows. De var imidlertid stort sett uten suksess, og \xc3\xa5ret etter bestemt Arrows seg for \xc3\xa5 betale og brukte Cosworth-motorer i stedet._NEWLINE_I 2002 leverte Asiatech motorer til Minardi-teamet, men var igjen uten nevneverdig suksess._NEWLINE_I mai 2002 ble det rapportert at Asiatech skulle levere motorer til Jordan for 2003-sesongen, eller endog kj\xc3\xb8pe ut teamet. Dette kom etter at Honda bestemte seg for \xc3\xa5 konsentrere seg om BAR-teamet, og bekjentgjorde at de ikke lenger ville levere motorer til Eddie Jordans team etter 2002-sesongen._NEWLINE_I l\xc3\xb8pet av 2002-sesongen begynte Asiatech ogs\xc3\xa5 \xc3\xa5 unders\xc3\xb8ke muligheten for \xc3\xa5 starte sitt eget Formel 1-team, og kj\xc3\xb8pte opp et tidligere Williams designfirma i Didcot. De hentet ogs\xc3\xa5 inn Enrique Scalabroni, som designet en prototype F1-bil. Bilen var f\xc3\xb8rst ment som et testested for Asiatech-motorer, for deretter \xc3\xa5 skulle meldes p\xc3\xa5 for 2004-sesongen. Asiatech gikk imidlertid konkurs ved slutten av 2002-sesongen._NEWLINE_I februar 2003 ble Asiatechs eiendeler solgt p\xc3\xa5 en auksjon i Paris. Her ble det blant annet solgt 18 motorer, et dynamometer, et utvalg av maskinverkt\xc3\xb8y, samt elektronisk m\xc3\xa5leutstyr.'